tomron87/hebrew-wikipedia-sentences-corpus huggingface dataset:
Intimidate - יצורים אלה יכולים להיחסם רק על ידי יצורים בצבעם או על ידי יצורי ארטיפקטים (Artifact).
מג'יק בישראל זוכה להתעניינות מתונה מצד קהילה קבועה של שחקנים המונה כמה מאות שחקנים אשר משתתפים דרך קבע באירועים ומסגרות שונות בהן משוחק המשחק, הנחלקות למספר סוגים, ועוד כמה אלפים שאינם משתתפים בפעילויות:
ליגות - מפגשים שבועיים המיועדים לשחקים מתחילים המעוניינים ללמוד לשחק, ולשחקנים ותיקים.
דראפטים שבועיים - נערכים במסגרת של ליגות, או במקומות אחרים כולל בתים פרטיים, בהם נפגשים שחקנים על מנת לשחק במסגרת תחרותית.
תחרויות - כנסים גדולים המאחדים שחקנים רבים אשר מתחרים על פרסים.
בשנת 2007 הוכרז הישראלי אורי פלג כאלוף העולם במג'יק, לאחר שזכה באליפות העולם לשנה זו שנערכה בניו יורק.
בשנת 2013 הוכרז בפעם השנייה ישראלי כאלוף עולם במג'יק.
שחר שנהר זכה באליפות העולם לשנה זו שנערכה באמסטרדם.
שנה לאחר מכן הפך שנהר לראשון בעולם שזוכה בשתי אליפויות, כאשר זכה באליפות לשנת 2014, שנערכה בניס.
בשנת 2018 נבחרת ישראל הגיעה למקום השני באליפות העולם הקבוצתית במג'יק.
חברי הנבחרת היו אלוף העולם לשעבר שחר שנהר, אלוף ישראל לשנת 2018 עמית ואתגר וסגן אלוף ישראל לשנת 2018 יובל צוקרמן.
המשחק מתרחש במטרופולין אמריקאי טיפוסי של שנות ה-30. רבים משווים את המשחק לסדרת משחקי Grand Theft Auto (בעיקר ל-GTA 3, שיצא מעט לפני המשחק), מכיוון שבשני המשחקים האלה יש את האפשרות לשוטט בעיר וירטואלית רחבה ולבצע בה פשעים.
יציאת המשחק נדחתה פעמים רבות, זאת מפני שהוחלט לבנות מנוע משחק חדש למשחק, הנקרא LS3D.
המנוע שימש מאוחר יותר גם את המשחק Hidden & Dangerous 2.
באוגוסט 2010 שחררה 2K Games את משחק ההמשך Mafia II.
ב-2020 יצא המשחק בגרסה משופרת (definitive edition).
המשחק מתחיל בקטע של כ-5 דקות המראה את העיר שבה עלילת המשחק מתרחשת, Lost Heaven, ובסופו נראה תומאס (טום) אנג'לו, הדמות שהשחקן יגלם, נכנסת לבית הקפה ופוגש בנורמן, בלש משטרתי.
הפגישה נערכת בשנת 1938, ובמהלכה מספר טום לנורמן על השנים 1930–1938 שבהן עבד עבור ארגון המאפיה של דון סליארי.
טום מספר על כ-20 משימות ועבודות שעשה במהלך השנים האלו והשחקן יבצע את המשימות שטום יזכיר.
במהלך השנים שבהם עובד טום כמאפיונר, ארגון המאפיה שלו נמצא במלחמה מתמדת עם ארגון המאפיה של דון מורלו, שלבסוף מסתיים בהריגת מורלו על ידי טום.
טום פונה לנורמן מכיוון שסליארי רוצה במותו של טום, טום חושש לחייו ולחיי אשתו שרה (בתו של לויג'י, הברמן בבר של סליארי) ובתו.
הם הורגים את המאפיונרים שרודפים אחריהם ונוסעים לבר ואז הם מודים לטום והולכים לבר להגיד לדון סליארי על זה שהוא הציל אותם ושואלים אותו האם אפשר שהוא יצטרף אליהם.
סם יוצא מהבר בלחץ, סם מגיע ומתנצל על זה שהוא בא באיטיות מפחידה ומסביר שרצה לבדוק שאין סכנה באזור, סם אומר לטום שדון סליארי התרגש ושטום יכול להצטרף מתי שהוא רק ירצה, טום עונה לו שמחר הוא יצטרף אליהם וסאם נותן לו כסף לתיקון המונית.
טום מתקן את המונית ונוסע לביתו, למחרת הוא נח במונית שלו ליד הבר של סליארי כאשר שני בריונים מגיעים מחריבים לו את המונית וחוטפים אותו.
פולי מכיר לטום את וינצ'נזו ואת ראלף, ראלף הוא מוסכניק מצחיק ומפגר אך מוצלח, וינצ'נזו הוא חייל מוצלח במיוחד שעובד ביצור נשק ,הם נוסעים לחניון של דון מורלו משמידים את הרכבים הורגים את המאפיונרים ובורחים.
שנתיים מאוחר יותר ב-1932 טום מתחתן עם שרה הבת של לואיג'י.
לואיג'י מבקש ממנו שיוביל אותה בבטחה לביתה, טום עושה זאת, בדרך הם נתקלים בבריונים שיכורים, טום נאבק איתם הורג אותם ומוביל את שרה בבטחה לביתה.
למחרת פרנק מבקש מטום שישתתף במרוץ מכוניות, הוא משתתף במרוץ וזוכה במקום הראשון וסליארי כמתנה שולח אותו להכיר את לוקאס ברטוני.
מישל נמלטת וטום מפוצץ את המלון.
לאחר מכן השניים הורגים שוטרים מושחתים שבאו למקום ומחלצים את סם ומגלים שחייליו של דון מורלו מגיעים למקום, טום ופולי בורחים יחד עם סם ותוך כדי כך טום הורג את המאפיונרים שנמצאים בנסיעה חזרה העירה, השניים לוקחים את סם לרופא ונוסעים הביתה .
טום מוצא את המשפחה והם שואלים אותו "איפה פרנק?" טום עונה להם שהוא מחכה להם ושהוא יביא אותו, לאחר מכן טום מביא את פרנק, הוא מביא את המסמכים ופרנק ומישפחתו מהגרים ל ספרינגפילד.
טום מזייף את מותו של פרנק ונוסע למסעדה של סליארי, בדרך עובר אצל לוקה ועושה בשבילו משימה שבה הוא הורג בריון שהציק לאח שלו, הוא מספר לסליארי שפרנק מת וסליארי מודה לו על כך.
כעבור 9 שעות סילארי שולח אותו למצוא את סלווטורי שיוביל אותו לדירה של מורלו, טום וסלווטורי פורצים לדירה של סדון מורלו וגונבים משם מסמכים.
כעבור שנה ב-1934 סליארי שולח את טום פולי וסם לעשות הברחת אלכוהול, העסקה משתבשת כאשר המאפיונרים של דון מורלו מגיעים למקום ומתחילים לתקוף, הם הורגים את כולם חוץ מטום סם ופולי, שהורגים את המאפיונרים וחוזרים לבר.
בניסיון הראשון הוא מנסה להרוג אות על ידי כך שהוא יגש לטלפון לדבר איתו ופולי יהרוג אותו אבל הניסיון נכשל בגלל שמורלו לא היה שם באותו יום
בניסיון השני (הטמנת פצצה ברכב של ג'וניור) מכיוון שסרג'יו לא היה במקום באותו הזמן ובמקום זאת בחורה נכנסת לרכב, טום מנסה לעצור אותה אך נכשל והיא נהרגת.
בניסיון השלישי הוא נוסע עם פולי להרוג את סארג'יו אך גם זה נכשל בגלל שפולי שכח לבדוק אם יש כדורים במחסנית וגילה לרוע המזל שאין.
בניסיון הרביעי טום ושני אנשים נוספים הולכים לתחנת רכבת שבה ג'וניור יעבור, אך הניסיון נכשל בגלל שסרג'יו מגלה על הניסיון, טום רודף אחריו לנמל שם הוא נלחם במאפיה שלו והורג את כל המאפיונרים, לאחר מכן הוא הורג את סרג'יו מורלו ג'וניור ובורח.
סאם, פולי וטום נוסעים להרוג את דון מורלו, שם הם מגלים שהוא בורח והתחליו במרדף אחריו עד לשדה תעופה, שם הם הורגים אותו ואת שני שומרי ראשו, השלושה חוזרים וחוגגים את הניצחון.
כעבור 3 שנים ב-1938 נשלח טום להרוג את החבר הבחיר במאפיה של מורלו ואחרי שהוא הורג אותו הוא חוזר לבר.
למחרת טום פולי וסם נשלחים להביא סיגריות ובדרך פולי אומר לטום שמחר הם ישדדו בנק, אך בלי לומר לסליארי.
טום פולי וסם נוסעים למקום בו נמצאים המסמכים, גונבים אותם הורגים את חיילי האבטחה.
הם בורחים וטום נוסע לנמל, גונב את סיגריות ומגיע ליעד.
לאחר מכן טום סם ופולי שורדים התקפה של מאפיה, בהתקפה הם הורגים את כל המאפיה ופולי, טום וסם נוסעים ליעד ומגלים שהסיגריות מזויפות ושזה למעשה יהלומים, הם משמידים אותן ומחליפים אותן באמיתיות ולוקחים לעצמם את היהלומים.
טום הורג את כל החיילים של סם ולאחר מכן הוא רודף אחריו ומוצא אותו ויורה בו.
סם מספר שמצאו את פרנק ומשפחתו והרגו אותם.
טום הורג את סם ובורח.
טום פורש מעולם הפשע וחי עם משפחתו חיים רגילים, מספר למשטרה על סליארי והמשטרה מוצאת אותו ואת ראלף וויצ'נזו וכל האנשים של המאפיה של סליארי והורגת אותם, לואיג'י ולוקאס ברטוני מתגייסים למשטרה.
ב-1951 פוגשים ויטו סקלטה וג'ו ברברו את טום בחצר ביתו והורגים אותו על מנת להשיג את הכסף שהם חייבים לברונו, הם הורגים אותו על ידי כך שהם יורים בו.
כאשר שהם נמלטים, טום אומר את מילותיו האחרונות ומת בזמן שבני משפחתו מבכים את מותו.
בין המשימות: הברחת אלכוהול, התנקשויות, פריצות וגנבות, שוד בנק ועוד.
רוב המשימות יתחילו בבר הנמצא בבעלותו של דון סליארי.
בבר תתקיים שיחה המסבירה את המצב, ואת המשימה שנצטרך לעשות.
בחלק מהמשימות אנחנו מקבלים עזרה מהמאפיונרים פולי וסאם.
משם נצטרך לבחור מכונית מראלף.
ברוב המשימות, ראלף מלמד את השחקן לפרוץ לרכב מסוים, ומאותו רגע השחקן יכול לפרוץ לרכב כזה.
לקראת סוף המשחק, השחקן יכול לפרוץ לכל מכונית שיחפוץ בה.
כמו כן, המוסך שנמצא מאחורי הבר מלא במכוניות שהשחקן אוסף במהלך המשחק.
אחרי בחירת המכונית, יש ללכת לקבל נשק מוינצ'נזו.
משם, יוצאים מאזור הבר ונוסעים לכיוון החץ שמופיע במפה.
אחרי ביצוע המשימה חוזרים לבר ומקבלים את המשימה הבאה.
המשחק מחולק לפרקים: בכל פרק יש מספר משימות שקשורות כולן לנושא של הפרק.
ובמשחק יש מד בריאות ואם נפצעים אז יש חבילות שמעלות את הבריאות במשחק ב-50 %
לפעמים, בדרך חזרה לבר אחרי השלמת המשימה אפשר לעצור אצל לוקס ברטוני ולקבל משימות.
במשימות, נידרש לבצע טובה עבור לוקס, וכשנחזור אחרי ביצוע כהלכה, לוקס יספק לנו מידע על מכונית טובה שחונה בעיר ואם אנחנו לא יודעים לפרוץ אליה הוא ילמד אותנו.
מדובב על ידי מייקל סורבינו.
הדמות הראשית שאותה השחקן משחק.
נהג מונית שנקלע בטעות לעימות בין מאפיונרים - הוא נאלץ לסייע לפולי וסאם לברוח ממאפיונרים אחרים.
בעקבות כך הוא הצטרף למאפיה של דון סליארי אוהב בעלי חיים.
מדובב על ידי ג'ורג' דיסנזו.
הבוס של המאפיה שבה עובד טום.
איש קשוח אכזרי סדיסט אלים וכוחני וחסר רחמים/מעצורים/מצפון ושונא בעלי חיים, אך הוגן ונחמד רוב הזמן.
מדובב על ידי דייוויד או'בריין.
בלש המשטרה שאליו פונה טום לעזרה, אחרי שחושש לחייו ולחיי משפחתו עובד במשטרה מ-1935. נורמן נראה אך ורק בקטעי המעבר.
מדובב על ידי ויליאם דמאו.
מאפיונר במאפיה של דון סליארי.
חבר טוב של טום ומלווה אותו בהמון משימות.
מדובב על ידי מאט סרביטו.
מאפיונר במפיה של דון סליארי.
מתלווה לטום ופולי במס' משימות.
ובסיום מתגלה לטום משהו מפתיע עליו.
ובמשימה האחרונה הוא רוצח את פולי ואחר כך מנסה לרצוח את טום וטום רודף אחריו, תוך כדי שהוא מנהל קרב יריות עם אנשיו שבמהלך הקרב הוא מצליח לחסל את כל אנשיו ואז הוא מנהל איתו קרב יריות ומצליח לחסל אותו נהרג בסוף המשחק
מדובב על ידי דן גרימלדי.
מנהל החשבונות של המפיה ויד ימינו של סליארי.
איש משפחה, אב לילדה ובעל אוהב בעלי חיים.
מדובב על ידי ג'ון דומן.
במהלך כל השנים שבהם טום עבד עבור המפיה, היה מורלו יריב למפיה של דון סליארי.
אדם קר ורודן המנצל לרעה את הכוח שיש לו.
בהופעה הראשונה שלו במשחק, במהלך אחד מקטעי המעבר, רואים אותו רוצח אדם שנתקע לו במכונית, בזמן אור יום מול עיניהם של אזרחים ושוטרים שלא עשו שום דבר בעניין(כי חששו מאיך שמורלו יגיב אם הם יתערבו).
ידוע בחליפות הלבנות שהוא תמיד לבוש בהן.
מדובב על ידי ג'ף גארנר (מדבב גם את לוקס ברטוני).
בחור מפגר ומגמגם, אך גאון עם מכוניות.
נמצא תמיד במוסך שמאחורי הבר של סליארי.
מלמד את טום לפרוץ למכוניות.
מדובב על ידי ג'ון טורמי
נמצא לרוב בדירה קטנה ליד הבר המשמשת כסדנת נשק בה הוא מכין ומספק נשק למאפיונרים של סלארי, ממחבטי בייסבול עד רובי צלפים משוכללים.
מדובב על ידי ג'ף גארנר (מדבב גם את ראלף).
ראה מידע נוסף במשימות אצל לוקס ברטוני.
עבר לכוחות הביטחון בסוף המשחק אך גם יכול להיהרג.
מדובב על ידי פול סקנאפיקו.
אבא של שרה וחבר טוב של טום.
ויטו סקלטה הגיבור הראשי של מאפיה 2 מופיע במשימה האחרונה ומתגלה שהוא בקשר עם מר סליארי והוא גם מופיע במוד בו טום הורג אותו לאחר שהוא חולם שויטו הורג אותו.
ג'ו ברברו חברו של ויטו מופיע במשימה האחרונה שבה הוא רוצח את טום על ידי כך שהוא יורה בו עם רובה ציד.
סרג'יו מורלו ג'וניור אחיו של דון מורלו ואויב של סליארי אכזרי שחצן גאוותן ומעצבן נהרג באמצע המשחק אחרי מספר ניסיונות התנקשות כושלים.
על מנת להעביר את עלילת המשחק בצורה הטובה ביותר, בחרו יוצריו להשתמש בקטעי מעבר - סרטונים קישור שנעים בין שניות לדקות, שבהם השחקן לא משחק ולא יכול להשפיע על הנעשה.
בכל משימה יופיעו מס' סרטוני מעבר, שלפיהם השחקן יכול להבין מה עליו לעשות במשימה ומה בעצם מתבצע בכל שלב ושלב.
לכסף במשחק זה אין ערך במצב הראשי.
השחקן לא מקבל תשלום על שום עבודה, אלא רק בונה מעמד במשפחת המפיה.
אולם במצב Free Ride יש שימוש בכסף: רכישת כלי-נשק (Yellow Pete), קבלת טיפול רפואי (ביה"ח ב-New Ark), טיפול-רכב במוסך (Lucas Bertone) ושמירת המשחק (Don Salieri's Bar).
כמו כן, יש צורך לשלם על דלק ודוחו"ת.
העיר Lost Heaven היא מטרופולין וירטואלי, בגודל של כ-12 מייל מרובע.
על פי רבים, העיר היא גרסה וירטואלית לערים ניו יורק ושיקגו.
גם העיר נראית בהתאם לשנות ה-30. הבניינים, הגשרים, הכבישים, הריהוט בתוך הבניינים - כולם נראים בהתאמה לשנות ה-30. העיר מחולקת ל-3 איים, המחוברים זה לזה בגשרים.
כמו כן, העיר מחולקת למס' אזורים, המבוססים על אזורים הקיימים במציאות עם אותו שם:
אזור הנמצא מחוץ לתחומי העיר.
הוא האזור הכפרי של המשחק.
האזור מכיל בעיקר שדות, גשרים, נחלים, צוקים בתים חווץ וכבישים החוצים אותם.
האזור סגור לכניסה במהלך המשחק, למעט מס' המשימות במשחק שיש צורך להגיע למקום הנמצא בתוך האזור הזה (למשל, ל שדה התעופה של Lost Heaven).
ניתן להגיע לאזור זה במצב Free Ride.
כמו בכל סיפור פשע, גם כאן יש משטרה.
המשטרה כאן היא לא כמו המשטרה בת ימינו, וניתנת לשיחוד הרבה יותר מאשר ניתן לשחד את המשטרה כיום.
אם הצלחת להתחמק מהניידת המדוברת למשך זמן מספיק, או הרגת את כל השוטרים הנוגעים בדבר, אז שום ניידת אחרת לא תנסה לעצור אותך.
כמו כן, קיימים שוטרים שאינם בתוך מכוניות, וכשאתה עושה עבירה לנגד עיניהם אין ביכולתם לרדוף אחריך אז הם רק מבקשים ממך לעצור.
אם אתה ממשיך בנסיעה השוטר "ישכח" מהמקרה.
בניגוד למשחקים אחרים, כשניידת או שוטר מסוים רודף אחריך, לא כל ניידת או שוטר בעיר רודף אחריך.
אחרי שאתה במנוסה זמן רב ללא הצלחה (לא הצלחת לאבד את השוטרים) אתה הופך ל"מבוקש" וכל ניידת או שוטר רודפים אחריך.
כמו כן, חלקם יוותרו על האקדח וישתמשו ברובה US Rifle M1903 Springfield.
כדי לצאת ממצב "מבוקש", עליך להתחבא במקום מסתור כלשהו ולא להיראות על ידי שום שוטר למס' שניות.
מכיוון שזמן המשחק הוא שנות ה-30, המכוניות הן בהתאם.
רוב המכוניות הן ישנות ואין להן מבנה אירודינמי (כמו מכוניות בנות ימינו).
לרובן יש 3 הילוכים, ולמעטות יש 4.
במשחק קיימים כ-60 מכוניות המבוססות על מכוניות אמתיות.
רוב המכוניות יכולות להימצא במספר צבעים.
ישנן מכוניות עם גג נפתח, מכוניות עם שתי דלתות, מכוניות משפחתיות וכלי רכב ציבוריים (מוניות, ניידות משטרה ועוד).
המכוניות כאן, כמו במציאות, עובדות על דלק, שכמותו במכל מצוינת על ידי מד הדלק הקיים במכונית.
כשהדלק נגמר המכונית מפסיקה לנסוע.
ברחבי העיר יש מס' תחנות דלק שניתן למלא כל הזמן.
החלונות נשברים ביריות או במכות.
גוף המכונית עצמו ניזוק ממכות ומתאונות בצורות מאוד ייחודיות.
לרוב, את כלי הנשק תקבלו מוינצ'נזו, אך גם אפשר להשיג כלי נשק על ידי הריגת שוטרים, או מאפיונרים אחרים שהרגתם.
כלי הנשק רבים מגוונים, החל מאלת בייסבול לרובה צלפים משוכלל:
בזמן הנסיעה או ההליכה בעיר, תתנגן ברקע מנגינה.
המנגינה אינה רדיו, והיא תמשיך להישמע גם ביציאה מהמכונית.
לכל חלק בעיר, יש מנגינה משלו וכאשר יוצאים מהאזור מתחלפת המנגינה.
אם נשארים באותו אזור למשך זמן מה, המנגינה תחזור על עצמה.
המנגינות שמושמעות בזמן המעבר בעיר, הן בהתאם לזמן המשחק - שנות ה-30, ולכן המנגינות הן מנגינות ג'אז משנות ה-20, שנות ה-30 ושנות ה-40. יש בעיקר מנגינות של ג'אנגו ריינהארדט והמועדון החם של צרפת (Django Reinhardt and The Hot Club de France)
רשימת המנגינות המושמעים בעת נסיעה בעיר מחולקת לפי האמנים (בסוגריים - האזור בעיר שבו מושמעת המנגינה):
כמו כן, בעת נסיעה\הליכה באזור שאינו עירוני יש 4 מנגינות נוספות:
ישנם עוד מס' שירים מהתקופה הנ"ל שניתן לשמוע אותם במהלך משימות שונות:
I'm Living In A Great Big Way (מופיע גם כמנגינת רקע בעת נסיעה באזור שאינו עירוני)
(השיר האחרון - Latcho Drom - La Verdine, נכתב אמנם בחצי הראשון של המאה ה-20, אך גרסה זו של השיר הוקלטה רק בשנות ה-90 המאוחרות)
ישנן מס' מנגינות שהוקלטו במיוחד למשחק.
כל המנגינות מבוצעות על ידי Bohemia Symphonic Orchestra - תזמורת שהורכבה במיוחד כדי להקליט את המנגינות למשחק.
רוב המנגינות חוזרות על עצמן במהלך המשחק.
הן מופיעות תמיד בעת משימה.
מצב שבו השחקן רשאי לשוטט כרצונו ברחובות העיר, ללא משימות או עלילה, יכול לשמור את המשחק בבר של סליארי.
לפני תחילת המצב אפשר לבחור מכונית ואת מקום ההתחלה.
במצב זה, בניגוד למצב המשחק הראשי, יש לשלם על דו"חות ודלק.
יש מספר דרכים להשיג כסף:
על הריגת מאפיונרים אחרים מקבלים 500 דולר.
ישנם מאפיונרים שהולכים ברחוב שניתן לזהות אותם לפי הכובע והמעיל שהם לובשים, ויש כאלה שנוסעים במכוניות, הסימון שלהם ברדאר הוא מכונית כתומה.
על נסיעה במהירות גבוהה מאוד.
על פיצוץ מכונית מקבלים 100 דולר.
נשק ניתן לקנות בחנות, או לקבל נשק של מאפיונר הרוג.
ניתן לקנות חבילת חיים בבית חולים.
מצב מתקדם של Free Ride, הנפתח רק כאשר השחקן מסיים את מצב המשחק הראשי.
מצב זה הוא מצב הומוריסטי למשחק המאפיה, בניגוד לרצינות של המשחק הראשי.
במצב זה יש לשחקן בית באזור העשיר, Oakwood, ובו יכול לשמור את המשחק ומס' מכוניות.
כמו כן, קיימות משימות משונות במיוחד, כמו בריחה מצלחות מעופפות, או רדיפה אחרי איש מהיר במיוחד הלבוש רק בתחתוניו.
בסוף כל משימה כזו מתקבלת מכונית פאר ייחודית שלא קיימת במקום אחר.וכאן מראים את ביתו של טום המצב הזה מתרחש אחרי אירועי המשחק הראשון ומתאר את חייו של טום לאחר המשחק
Magical Mystery Tour (מסע המסתורין הקסום, ידוע בעברית גם בשם מסע הקסם המסתורי) הוא אלבום האולפן התשיעי של להקת הרוק הבריטית הביטלס, אשר יצא לאור כמיני-אלבום כפול בבריטניה וכאלבום בארצות הברית.
הפיק אותו ג'ורג' מרטין, והוא כולל את הפסקול של הסרט מ-1967 הנושא את אותו השם.
למרות ביקורת תקשורתית נרחבת על הסרט "Magical Mystery Tour", הפסקול הצליח והיה אלבום מספר 1 בגראמי בארצות הברית.
לאחר שהביטלס סיימו את Sgt.
Pepper's Lonely Hearts Club Band באפריל 1967, פול מקרטני רצה ליצור סרט פסיכדלי בהשפעת הסופר תומך ה-LSD קן קיזי והקבוצה שהתגבשה סביבו ("Merry Pranksters") בחוף המערבי של ארצות הברית.
הסרט היה אמור להיות חסר תסריט: אנשים "רגילים" שונים שנוסעים על קרון נוסעים ועוברים הרפתקאות "קסומות" לא מוגדרות.
הביטלס הקליטו את השיר "Magical Mystery Tour", אבל הרעיון נזנח לזמן מה.
בינתיים המשיכה הלהקה להקליט שירים לסרט האנימציה Yellow Submarine, ובמקרה של "All You Need Is Love" – להופעתה בשידור הלוויין של Our World ב-25 ביוני.
לחברי הלהקה נודע על מותו של האמרגן בריאן אפשטיין בסוף אוגוסט, כשהם השתתפו בסמינר מדיטציה טרנסצנדנטלית בוויילס.
בעקבות זאת, במהלך פגישה של הלהקה בתחילת ספטמבר, הציע מקרטני להמשיך את העבודה על הסרט, כדי להבטיח שללהקה יהיה במה להתמקד בזמן ההתמודדות עם האובדן.
מספר השירים הציב אתגר עבור הביטלס וחברת התקליטים הבריטית שלהם, EMI, שכן היו מעט מדי בשביל אלבום אבל יותר מדי עבור מיני-אלבום.
רעיון אחד היה להוציא מיני-אלבום אשר ינגן ב-33 סל"ד, אבל אפשרות זו הייתה גורמת לירידה באיכות השמע ולכן נפסלה.
הפתרון שנבחר היה להנפיק את המוזיקה בפורמט החדשני מיני-אלבום כפול.
מכיוון שמיני-אלבומים לא היו פופולריים בארצות הברית באותו הזמן, הוציאה קפיטול רקורדס את פסקול הסרט כאלבום על ידי הוספת רצועות של סינגלים שלא היו באלבומים מאותה שנה.
הביטלס לא היו מרוצים מכך.
הצד הראשון של האלבום הכיל את שירי הפסקול של הסרט (כמו אלבומי הפסקול הבריטיים המוקדמים יותר של הביטלס), ואילו הצד השני הכיל את הסינגלים של הלהקה שראו אור עד לנקודה זו ב-1967, וכן את "Hello Goodbye", אשר יצא כסינגל חדש בנובמבר.
שלוש מהרצועות – "Penny Lane", "Baby, You're a Rich Man" ו"All You Need Is Love" – הוצגו בקול סטריאופוני (או "מעובד") על גרסת הסטריאו של האלבום של קפיטול.
בריאיון ב-1968, ג'ון לנון אמר למגזין רולינג סטון: "זה לא אלבום, אתם מבינים.
זה הפך לאלבום פה, אבל זה רק היה [אמור להיות] הפסקול של הסרט".
כחלק מהפורמט יוצא הדופן, החליטו הביטלס לארוז את המיני-אלבום הכפול בעטיפת שער-מתקפל עם חוברת של 24 עמודים.
החוברת הכילה את מילות השירים, תמונות בצבע מהפקת הסרט, ואיורים צבעוניים בסגנון קומיקס על ידי הקריקטוריסט של הביטלס בוב גיבסון.
בחבילה של המיני-אלבום הכפול, חוקרי קולנוע באקדמיית בוב ניורסון אמרו מאוחר יותר: "אף על פי שזה בהחלט פתר את הבעיה של כמות השירים, יש ספק כי זה גם נולד מהרצון של הביטלס להיות חלוצים ולנסות פורמטים ואריזות קונבנציונליים".
לאחר יציאת האלבום "סרג'נט פפר", פול מקרטני רצה ליצור סרט שמבוסס על הביטלס ועל המוזיקה שלהם.
הסרט תוכנן להיות ספונטני וללא תסריט קבוע מראש, כאשר העלילה מתקדמת תוך כדי אלתור.
הרעיון הכללי הוא קבוצה של בריטים רגילים (ביניהם חברי הביטלס), הנוסעת בסוג של אוטובוס צבעוני ומקושט, יוצאת למסע מופלא שבמהלכו "מתחילים לקרות דברים מוזרים ומסתוריים" (הרעיון התבסס על "מסעות מסתורין", טיולים שיעדיהם לא היו ידועים לנוסעים מראש).
הסגנון מזכיר את עבודתו של היוצר האמריקאי החשוב קן קיזי.
הסרט נעשה, אך הציפיות ל"מסע מופלא" התבדו.
במקרה אחד במהלך צילומי הסרט, התקבץ מספר גדול של מכוניות סביב האוטובוס, מתוך סקרנות לראות מה זוממים נוסעיו.
בסופו של דבר גרמו הצופים הסקרנים לפקק תנועה גדול שהעיק על צילומי הסרט.
העניין הסתיים כאשר לנון קרע בעצבנות את כיתובי-היד שקישטו את האוטובוס.
הסרט הוא הפרויקט הראשון של הביטלס לאחר מותו של האמרגן, בריאן אפשטיין באוגוסט 1967. הועלו ספקולציות רבות בנוגע לאופיו המבולגן של הפרויקט – כמו העדר תסריט ובימוי מקצועי – כפועל יוצא של היעדרותו של אפשטיין.
הסרט שודר בטלוויזיה פעמיים (ברשת BBC) במהלך חופשת חג המולד בשנת 1967, אך נקטל על ידי המבקרים.
לעומת זאת, נראה כי סטיבן ספילברג הושפע מהסרט כאשר היה סטודנט לקולנוע (פול מקרטני אמר בריאיון לסדרת האנתולוגיה: "קראתי שהוא אמר שבזמן לימודיו הסרט משך את תשומת לבו ושל חבריו, והיחס אליו היה כאל סרט אמנותי ולא כאל סרט סטנדרטי").
היו תוכניות לשדר את הסרט בערוץ ABC בארצות הברית, אך בסופו של דבר הסרט נגנז והגיע למסכים בארצות הברית רק באמצע שנות ה-70, כאשר צבר תאוצה בקרב חוגי סטודנטים וחובבי סרטים אלטרנטיביים.
כיום הוא נחשב לסרט פולחן קלאסי.
בהשוואה לסרט עצמו, הפסקול התקבל באהדה רבה יותר בקרב המבקרים ואף היה מועמד לזכייה בפרס גראמי עבור התקליט הטוב ביותר של שנת 1968. כמו כן, הגיע הפסקול למקום ראשון במצעד בארצות הברית וצעד בו במשך שמונה שבועות.
הוא יצא לחנויות בבריטניה במהלך דצמבר 1967 בגרסת מיני-אלבום (EP) כפול.
הגרסה האמריקנית יצאה בשלהי נובמבר 1967 בתור תקליט אריך-נגן (LP).
ישנם הבדלים בין שתי הגרסאות בעיצוב העטיפה ובארגון סדר השירים.
התקליט חולק לשני צדדים, כאשר בצד הראשון מופיע פסקול הסרט ובצד השני מופיעים סינגלים משנת 1967. הגרסה הבריטית כוללת את שירי הפסקול בלבד.
הצד הראשון הוא דוגמה למוזיקה מעידן הפסיכדליה המוקדם.
הצד נפתח עם רצועת הנושא הרוקסיטית "Magical Mystery Tour", העושה שימוש ברמקול מסתובב ומלוטרון לשם יצירת צליל היקפי פסיכדלי.
הצד ממשיך עם השיר השקט "The Fool on the Hill" של מקרטני.
לדברי המוזיקולוג יוסי מר-חיים שיר זה שייך לסוגת השירים ה"הומניסטיים-אוניברסליים" של מקרטני כמו Eleanor Rigby ו-Penny Lane.
מקרטני מנגן בשיר זה בחליל צד וחלילית וזו הפעם הראשונה שהוא מוקלט מנגן בכלי נשיפה מעץ.
הרצועה הבאה בתקליט היא היצירה האינסטרומנטלית "Flying" שהולחנה על ידי כל ארבעת חברי הביטלס (זוהי היצירה האינסטרומנטלית השנייה שהביטלס יצרו עד אז).
הרצועה הרביעית היא יצירתו הפסיכדלית של האריסון "Blue Jay Way".
שיר זה, למרות שנכתב בסולם לפי ראגה הודית, אינו שיר הודי במוזיקה שלו ובתכניו.
גם לסיטאר שבו ניגן האריסון בשיר ניתנו תפקיד שונה וצליל שונה מהנהוג במוזיקה הודית.
האריסון כתב את השיר על חוויה שבה חיכה ברחוב בשם זה בלוס אנג'לס.
הרצועה החמישית היא שירו של מקרטני, "Your Mother Should Know", המדגים שימוש של מקרטני בחומרים מלודיים והרמוניים המאפיינים את המוזיקה של שנות ה-20 של המאה ה-20.
הרצועה השישית שסוגרת את צד הפסקול היא יצירת האוונגרד של לנון, I Am the Walrus (אני סוס-הים).
זהו השיר היחיד שתרם לנון לתקליט.
הוא מכיל צירופי מילים ומשפטים בסגנון אי-גיון (נונסנס) המושפעים מכתבי לואיס קרול ונכתבו במהלך "טריפים" של LSD.
לנון טען בריאיון שהשיר נכתב ברוחו של בוב דילן, שלפיה "אל תגיד דבר בפשטות אם אפשר לאמרו באופן מסובך".
לכן, הוא אינו ברור ומכיל רמזים מעורפלים.
אחת התמות המרכזיות בשיר היא לעג של לנון לתופעת הארי קרישנה.
מבחינה מלודית והרמונית, השיר נע בין מספר מוקדים, ובשיאו קיימת שבירה מקטע רוק-גיטרות, דרך אקורד המנוגן על ידי תזמורת למנגינה שונה לגמרי שבה מושרת השורה "יושב בגן אנגלי, ממתין לשמש שתבוא/ אם השמש לא תבוא אתה תשתזף מהגשם האנגלי".
דמותו של סוס הים נלקחה מהשיר "סוס הים והנגר" המופיע בספרו של קרול "מבעד למראה ומה אליס מצאה שם".
לנון טען בריאיון שלא שם לב לעלילת השיר של קרול, ולא ידע שסוס הים הוא דמות שלילית וחמדנית.
מפרשי השיר נאחזו בעובדה זו כדי לראות בו התרסה נגד הקפיטליזם (בשל השורה "אני סוס הים, אתה/אתם סוס הים").
ברוח הגישה להמשיך ולפתח את השיר בקודה, לאחר סיומו, מוכפלת בסוף השיר מספר פעמים רב השורה "Ha Ha Everybody got one", המעורבלת יחד עם קולות רדיו שהיה פתוח בתחנת BBC שישדרה את "המלך ליר" מאת שייקספיר.
בשיר "Looking through a glass onion" מהאלבום הלבן מתייחסים הביטלס לשיר ולסצנה שבו הוא מופיע בסרט, שבה חובש מקרטני את מסכת סוס הים.
כמענה לטירוף חיפוש הרמזים התומכים כביכול בתאוריית הקשר על מותו של פול מקרטני נאמר בשיר "והנה עוד רמז אחד לכולכם...
צד ב' הוא אוסף של להיטי הביטלס מאותה תקופה, שלא הופיעו בתקליט אריך-נגן לפני כן.
הצד פותח בשיר "Hello Goodbye" (תשובתו האמנותית של מקרטני לשירו של לנון "I Am The Walrus").
שתי הרצועות הבאות הן שתי יצירות אוטוביוגרפיות בחלקן, המנוגדות לחלוטין בסגנונן: השיר "Strawberry Fields Forever" של לנון, מאופיין במילים ומלודיה כבדות ומדכאות; שירו של מקרטני "Penny Lane", מבטא את יכולותיו הקוליות והמלודיה שלו מבטאת נוסטלגיה עליזה וזוהרת.
שני השירים הוקלטו במהלך העבודה על האלבום "סרג'נט פפר" ויצאו כתקליטון כפול.
שאר הרצועות בצד השני כוללות את היצירה פרי-שיתוף הפעולה בין מקרטני ולנון – "Baby, You're a Rich Man" (שיצא כצד ב' של התקליטון "All You "Need is Love).
הצד השני מסתיים עם המנון האהבה האוניברסלי שכתב לנון, "All You Need Is Love", שחובר במיוחד עבור שידור הלוויין הראשון ב-25 ביוני 1967 ושודר ב-26 מדינות לכ-400 מיליון צופים, במסגרת התוכנית "Our World" של ה-BBC.
רשימת הרצועות (בגרסת ה־EP הבריטית)
Magic and Loss (בעברית: "קסם ואובדן") הוא אלבום קונספט של לו ריד מ-1992, שנושאו דרך ההתמודדות עם מוות של חבר קרוב.
את נושא האלבום תיאר ריד עצמו כ"קבלת החיים בחיוב, ולא התייפחות שלילית בנושא המוות" (בהערות לאלבום האוסף "NYC Man" מ-2003).
"קסם ואובדן" עוסק בהתאבלותו של ריד על מותם של חבריו דוק פומוס, זמר יוצר בתחום הג'אז שכתב להיטי רוקנרול רבים, ו"ריטה הרקובה" (רוטן ריטה), דמות מן הקליקה של אנדי וורהול, שמתו שניהם ממחלת הסרטן בפרק זמן של פחות משנה.
האלבום נפתח במילים "החיים הם כמו גזוז בטעם מיונז, כמו חלל בלי חדר, כמו בייקון עם גלידה, כאלה הם החיים בלעדיך" ("What's Good"), ועל עטיפתו נכתב "בין שני אפרילים איבדתי שני חברים, בין שני אפרילים קסם ואובדן..."
ב-2007 כלל נעם רותם גרסת כיסוי מתורגמת ל"Sword of Damocles" בשם "חרב דמוקלס" באלבום עזרה בדרך.
אסף אמדורסקי הקליט גרסה משלו לשיר זה בשם "מלאך שחור", אשר הופיעה במהדורה מיוחדת של אלבומו צד א' משנת 2011.
כל השירים מאת ריד אלא אם כן מצוין אחרת.
מייקל בלייר: תופים, כלי הקשה וקולות
Magical Mystery Tour (מסע המסתורין הקסום) הוא סרט באורך של כשעה בכיכובם של חברי להקת הביטלס.
הסרט שודר לראשונה בבריטניה בערוץ BBC 1, ביום הקופסאות של 1967. בשידוריו הראשונים, הסרט לא התקבל באהדה בידי הקהל והמבקרים, אך כיום נחשב לסרט פולחן.
באוקטובר 2012 יצא הסרט בגרסת בלו-ריי.
למרות אורכו הקצר יחסית (הסרט הקצר ביותר של הביטלס), חומר הגלם הכיל כ-10 שעות של צילומים.
רובם צולמו במשך תקופה של כשבועיים בין ה-11 ל-25 בספטמבר 1967. במהלך 11 השבועות הבאים עד לפרסום הסרט בוצעה עריכה של חומרי הגלם לסרט באורך 52 דקות בלבד.
בין הסצנות שצולמו אך נגנזו בעריכה:
קטע שבו נמכרים גלידה, פירות וסוכריות לחברי הביטלס ולשאר הנוסעים
ג'ון, פול, ג'ורג' ורינגו מביטים מבעד לטלסקופ
איש הגומי Happy Nat רודף אחרי אישה מסביב לבריכת מלון האטלנטיק (סצנה שביים ג'ון לנון)
חלקים נרחבים מהסרט צולמו בבסיס חיל-האוויר המלכותי הבריטי (RAF) בקנט, אנגליה.
כיום הבסיס כבר אינו פעיל.
רוב הסצנות הפנימיות כולל הסצנה לשיר "Your Mother Should Know", צולמו בתוך האנגרים בבסיס.
הסצנות החיצוניות, כמו "I Am The Walrus" וריצת המרתון, צולמו על מסלולי ההמראה של הבסיס.
ניתן לראות במספר סצנות את טירוני הטייסים שהתאמנו בבסיס צועדים, ובמהלך סצנת "I Am The Walrus" ניתן לראות מטוס "אברו-שקלטון" בריטי טס מעל.
המסע עצמו צולם ברחבי מערב-אנגליה במקומות כמו דבון (Devon) וקורנוול (Cornwall), למרות שרוב החומר המצולם נגנז בסופו של דבר.
סצנת הסטריפטיז צולמה בסוהו, לונדון, וסצנת "The Fool on the Hill" צולמה בניס, צרפת.
הסרט היה חסר תסריט ותוכנן להתקדם על בסיס סקיצות, רעיונות וסיטואציות – שנכתבו על ידי חברי הביטלס – שפול מקרטני כינה בהומור "Scrupt" (משחק מילים - במקום Script).
הרעיון הכללי הוא: קבוצה של אנשים (ביניהם חברי הביטלס), הנוסעת באוטובוס צבעוני, כאשר המיקוד הוא בעיקר על מר ריצ'רד סטארקי (רינגו סטאר) ועל דודתו האלמנה גב' ג'סי סטארקי, שאת דמותה משחקת ג'סי רובינס (Jessie Robbins).
הרעיון התבסס על "מסעות מסתורין", טיולים שיעדיהם לא היו ידועים לנוסעים מראש.
דמויות נוספות מנוסעי האוטובוס (מלבד חברי הביטלס):
מנהל המסע ג'ולי ג'ימי ג'ונסון (Jolly Jimmy Johnson), שגילם דרק רויל (Derek Royle)
מארחת המסע מיס וונדי וינטרס (Miss Wendy Winters), שאת דמותה שיחקה מנדי ויט (Mandy Weet)
באסטר בלאד-ווסל (Buster Bloodvessel), שאת דמותו גילם אייבור קאטלר (Ivor Cutler)
במהלך המסע מתרחשים "אירועים מוזרים" כתוצאה מגחמותיהם של "ארבעה או חמישה קוסמים", ארבעה מהם מגולמים על ידי חברי הביטלס והחמישי מגולם על ידי מנהל ההופעות הוותיק – מל אוונס (Mal Evans).
מר סטארקי ודודתו גב' סטארקי מרבים להתווכח.
בינתיים באסטר בלאד-ווסל מתחיל להתאהב בגב' סטארקי.
לאורך המסע מתרחשות מספר סצנות מוזרות כמו תחרות המרתון בין חברי הקבוצה – בה כל אחד בוחר דרך אחרת להתחרות (חלק רצים, חלק קופצים למכוניות, לחלק יש אופניים).
חברי הקבוצה גם עוברים דרך תעלה תת-קרקעית שבסופה מגיעים לאולם קולנוע.
סצנה מוזרה נוספת מתרחשת כאשר הקבוצה עוברת ליד מה שנראה כמו תחנת גיוס לצבא הבריטי.
הסרט מגיע לשיאו כאשר הקבוצה מתכנסת על מנת לראות מופע חשפנות מלווה בזמר ולהקה.
הסרט שודר לראשונה בבריטניה כהפקת מקור של ה-BBC.
תחילה שודר הסרט בשחור-לבן בערוץ BBC1, לאחר מספר ימים שודר בצבעים בערוץ BBC2. תגובותיהם השליליות של המבקרים הרחיקו רשתות טלוויזיה אמריקאיות מלרכוש את זכויות שידור הסרט, ובנוסף אורכו הקצר הופך את הסרט לבלתי-מתאים להקרנה בקולנוע.
הסרט לא הופיע בקולנוע בארצות הברית עד שנת 1974, כאשר אולפני הקולנוע New Line Cinema, רכשו את הזכויות להפצת ושידור הסרט.
כמו כן, הסרט לא נראה בטלוויזיה בארצות הברית עד שנות ה-80. לעומת זאת, הוקרן הסרט בניו יורק בשנת 1968, כחלק ממסע התרמה של שירות החדשות האלטרנטיבי – Liberation News Service.
התגובות השליליות ב-1967 גרמו לכך שאף אחד לא אירכב את הסרט ולא הוכן נגטיב, כתוצאה מכך, הגרסאות שיצאו בעתיד היו עותקים של הסרט באיכות נמוכה.
בסוף שנות ה-80, חברת סרטי-הקאלט MPI, הפיצה את הסרט בקלטות וידאו.
גרסת DVD תוכננה לצאת אי-שם במהלך שנת 2008.
תגובת הקהל הבריטי לסרט הייתה פוגענית ומעליבה.
כעבור זמן מה, פול מקרטני פנה אל העיתונות באומרו : "לא אמרנו שזה סרט טוב.
זה היה הניסיון הראשון שלנו.
זה היה ניסיון שלמדנו ממנו.
אנחנו נדע להשתפר בפעם הבאה".
ביוגרף הלהקה, האנטר דייוויס (Hunter Davies), אמר: "זאת הייתה פעם ראשונה שאני רואה אמן מרגיש מחויבות להתנצל פומבית על עבודתו".
למרות זאת, בחלוף הזמן, דעתו של מקרטני על הסרט השתנתה: "בהסתכלות אחורה, נראה שזה היה בסדר גמור.
אני חושב שהיינו די מרוצים מזה."
הספר "The Compleat Beatles" נתן לסרט את התיאור הבא: "הסרט, שהיה במידה רבה יציר ידיו של מקרטני, היה על הרעיון לנסוע במרחבי אנגליה באוטובוס מלא בחברים, שחקנים וליצני קרקס, ולצלם תוך כדי את האירועים שמתרחשים.
למרבה הצער, דבר לא התרחש."
השירים לפי סדר הופעתם בסרט:
Madonna (בעברית: "מדונה") הוא אלבום הבכורה של הזמרת-יוצרת האמריקאית מדונה.
האלבום יצא ב-27 ביולי 1983, על ידי חברות התקליטים האחים וורנר וסייר רקורדס.
האלבום יצא מחדש בשוק המוזיקה האירופי בשם "מדונה – האלבום הראשון", ב-1985. ב-2001 הוציאה מחדש חברת התקליטים של האחים וורנר את האלבום, עם שתי גרסאות רמיקס חדשות.
ההתאחדות האמריקאית של יצרני התקליטים העניקה לו תואר אלבום זהב ב-31 במאי 1984 ואלבום פלטינה מחומש ב-31 באוקטובר שנת 2000, לציון חמישה מיליון עותקים שנמכרו בארצות הברית לבדה.
בסך הכל, נמכרו ברחבי העולם כשמונה מיליון עותקים של האלבום.
מגזין התרבות רולינג סטון דירג את אלבום הבכורה זה ברשימתם "100 אלבומי הבכורה הטובים ביותר בכל הזמנים" במקום ה-16.
לאחר הצלחת שני הסינגלים הראשונים של מדונה, "Everybody", ו-"Physical Attraction", חברת התקליטים סייר רקורדס, אישרה את הקלטת האלבום הראשון באורך מלא.
ראשית, פנתה מדונה אל התקליטן מארק קמינס והציעה לו עסקה, בה היא תיתן לו להפיק את אלבומה הראשון תמורת עזרה בהקלטת האלבום.
לפני שהחלה בהקלטת האלבום, היא צירפה להפקה את רג'י לוקאס, מפיק בעל ניסיון רב יותר מקמינס.
לאחר שהחלה הפקת האלבום, מדונה ולוקאס התווכחו על אופן ההפקה, ובמיוחד לגבי מיקום השירים באלבום.
לאחר שהושלמה הקלטת האלבום, אי שביעות הרצון של מדונה הובילה אותה לקשר גם את בן זוגה דאז, ג'ון בניטז, להפקת האלבום.
במקור, תכננה מדונה לכלול את השיר "Ain't No Big Deal" באלבום.
אולם, בן זוגה לשעבר, סטיבן בריי, מכר את השיר הגנוז לחברת תקליטים אחרת והותיר את מדונה ומפיקיה בחיפוש אחר שיר נוסף לאלבום.
סינגל נוסף שהיה אמור להיכנס לאלבום הוא "Holiday", שנכתב על ידי קרטיס הדסון וליסה סטיבנס.
השיר נדחה מהאלבום עקב סיבות לא ברורות על ידי מארי וילסון, אחת מזמרות להקת הסופרימס.
שמו של האלבום היה אמור להיות "Lucky Star", כשם אחד השירים בו.
שוב, מסיבות לא ידועות, שמו שונה לשם הזמרת (בדומה לאלבומי בכורה של אמנים רבים אחרים).
העותק הראשון והמקורי של האלבום נשמר על תקליט בדרום אפריקה, והוא כולל בתוכו גרסה נדירה שלא ניתן להשיגה, לשיר "Burning Up".
קולות רקע - מדונה, טינה ב., כריסטין פיית', גוון גות'רי, ברנדה ויט, נורמה ג'יין רייט
סינתיסייזר - דין גאנט, אד וולש, פרד זר
פסנתר - דין גאנט, פרד זר
גיטרה - קרטיס האדסון, רג'י לוקאס, פול פסקו, אירה סיגל
גיטרה בס - ריימונד האדסון
כלי הקשה - באשירי ג'ונסון
מקוםתאריםמכירותארצות הברית (RIAA)פלטינה 5×5,000,000^ישראל (IFPI ISR)10,000צרפת (SNEP)פלטינה300,000*סיכוםבכל העולם10,000,000* נתוני מכירות המבוססים על הסמכה בלבד.^ נתוני משלוחים המבוססים על הסמכה בלבד.
Maemo היא פלטפורמת תוכנה שפותחה על ידי נוקיה ולאחר מכן לידי הילדון (Hildon), קרן לסמארטפונים וטאבלטים.
הפלטפורמה כוללת מערכת ההפעלה וערכת פיתוח תוכנה.
Maemo מבוססת בעיקר על קוד פתוח, שפותח על ידי "Maemo Devices" בתוך נוקיה בשיתוף עם פרויקטים רבים לקוד פתוח כמו ליבת לינוקס, GNOME ודביאן.
Maemo מבוססת על דביאן גנו/לינוקס ושואבת הרבה מהממשק משתמש גרפי, משלד התוכנה ומספריות מפרויקט GNOME.
היא משתמשת במנהל החלונות Matchbox ומסגרת המבוססת על Hildon של GTK כממשק משתמש גרפי ומסגרת יישום.
מערכת ההפעלה הזו הייתה בשימוש על הטאבלטים N770, N800 ו-N810 והטלפון החכם N900 של נוקיה.
גרסאות המערכת נכון להיום הם:
בספטמבר 2010 הוכרז שמערכת זו תשולב במערכת מיגו שהיא מיזם משותף של נוקיה ואינטל.
Mafia II (בעברית: "מאפיה 2") הוא משחק עולם פתוח המהווה המשך ל-Mafia: The City Of Lost Heaven אשר פותח על ידי 2K Czech והופץ על ידי 2K Games ב-2010. המשחק מתרחש בעיר Empire Bay המבוססת על ניו יורק בין 1945–1943 וב-1951.
המשחק יצא למחשב האישי, פלייסטיישן 3, אקס בוקס 360, ו-Mac OS X.
גרסה של המשחק לטלפונים ניידים פותחה על ידי Twistbox Entertainment ושוחררה ב-2010 על ידי Connect2Media.
ב-7 באוקטובר 2016 יצא משחק ההמשך Mafia 3 .
ביוני 2020 יצאה גרסה מחודשת למשחק (Mafia II Definitive Edition) המאפשרת לשחק במשחק גם בפלטפורמת פלייסטיישן 4 ו-Xbox One.
ויטו סקלטה ומשפחתו מהגרים מסיציליה ל-Empire Bay.
ויטו מתחבר שם עם פושע מקומי בשם ג'ו ברברו ובמשך הזמן הם הופכים לחברים הטובים ביותר.
במהלך ניסיון שוד שוטר תופס את ויטו אך ג'ו מצליח לברוח.
לויטו מוצעת הבחירה בין שירות בצבא לבין מאסר בכלא.
ויטו נכנס ליחידה צבאית של מהגרים איטלקיים ומשתתף בפלישת בעלות הברית לסיציליה.
ופורץ לוילה והורג את כל החיילים שהיו שם ומגן על הדירה אך לשם מגיע טנק ומפוצץ את הדירה בה הייתה יחידתו של ויטו.
החיילים האיטלקיים באו כדי להרוג את כל מי ששרד אך לפני שהרגו את ויטו הגיע דון קלו, ראש המחתרת הסיציליאנית ומציל את ויטו.
והורג את החיילים שתכננו להורגו ויטו נפצע ומקבל חופש.
חזרתו של ויטו ל-Empire Bay
בשנת 1945 ויטו מגיע, הוא רק יורד מהרכבת ופוגש את ג'ו.
הוא מגלה שג'ו פתח בקשרים עם כל מיני אנשים מהעולם התחתון.
ג'ו מסדר לויטו פטור מהצבא.
ויטו חוזר לביתו ולמחרת הוא מגלה שיש פרחח שנטפל לאחותו ואז הוא מגרש אותו וחוקר מה קרה מגלה שהוא בחובות של אביו שמת, אביו היה עובד בנמל לאיש בשם דרק ונכנס לחובות אך מת ולא שילם עליהם.
חזרתו של ויטו לעולם הפשע
ג'ו מתחיל לסדר לויטו כסף וציוד.
ג'ו נותן לויטו לגור אצלו.
אימו של ויטו ממליצה לו לעבוד אצל דרק, אך הוא לא נהנה מעבודתו ואחרי שהוא מבצע את העבודות הוא פורש.
ג'ו מכיר לויטו את הנרי תומאסינו, מאפיונר שעובד למשפחת קלמנטה.
ויטו וג'ו מבצעים בשבילו כמה עבודות, כמו פריצה לחנות תכשיטים, גנבת תלושי דלק מבניין ממשלתי ועוד.
הנרי מכיר לויטו את לוקה, סגנו של ראש משפחת קלמנטה.
לוקה אומר שויטו יוכל להיכנס למשפחה אם ישלם כמה אלפים.
לבסוף השלושה מארגנים תקיפה על אויב שחייב להם כסף ולא שילם להם והורגים אותו ובסופה הנרי נפצע וויטו וג'ו מביאים אותו לרופא יווני שמטפל במאפיונרים בשם אל גרדו.
ויטו מקבל את הכסף ומשלם את החוב.
אלברטו הגיע לעיר מסיצליה ובשנת 1929 הקים את המשפחה.
אלברטו נראה פעמים אחדות במשחק.
כאשר ויטו וג'ו הפכו לחלק ממשפחת פלקון הם הרגו את אלברטו בפקודה של אדי.
לוקה נתן לויטו וג'ו משימות אחדות במהלך המשחק.
הנרי היה חבר במשפחה ובהתחלה נתן לויטו ולג'ו מספר משימות.
לבסוף הנרי עזב את המשפחה והצטרף למשפחת פאלקון.
לאחר מותו של תומאס מורטי אב המשפחה המנוח שנהרג ב-1933 שקרלו ואדי מלכדו לו את הרכב והוא נהרג מהפיצוץ, קרלו לקח את השלטון ושינה את שם המשפחה.
לאחר שסגנו, אדי המליץ על ויטו וג'ו הוא צירף אותם ונתן להם משימות.
לבסוף הוא צירף את הנרי שהיה בעצם סוכן ממשלתי שהסגיר את קרלו.
ויטו קיבל מלאו משימה לחסל את קרלו.
והוא הרג אותו על ידי ירייה בראשו.
אדי סקרפה – סגנו של קרלו פלקון.
בזמן שויטו היה בכלא, ג'ו יצר עם אדי קשרים.
אדי נתן לויטו עבודות והכניס אותו ואת ג'ו למשפחה.
לא ידוע מה קרה לו אחרי סוף המשחק.
ויטו סקלטה – הדמות הראשית במשחק.
ויטו עבד למשפחת קלמנטה ואחרי שחזר מהכלא עבד עם ג'ו בשביל אדי.
אדי המליץ לקרלו לצרף אותם ואחרי כמה זמן ויטו התחבר עם הנרי והמליץ לצרפו.
לבסוף לאו אמר שבגלל הבעיות שויטו וג'ו עשו בגלל מותו של הנרי, ויטו צריך להרוג את קרלו לפני שהממשלה תעשה זאת.
ג'ו ברברו – חברו הטוב ביותר של ויטו.
לאחר שויטו נכנס לכלא הוא התחיל לקשור קשרים עם משפחת פלקון וביחד עם ויטו הוא נכנס למשפחה.
ג'ו הרג מספר אנשים חשובים כמו אלברטו קלמנטה ועוד.
אחרי שויטו הרג את קרלו השניים נכנסו ללימוזינות לחגוג אך מכוניתו של ג'ו נסעה לכיוון אחר ולאו אמר לויטו שג'ו לא חלק מהעסקה, אחרי שג'ו הצליח לשרוד הוא הצליח לברוח לשיקגו ושהה שם כמה שנים.
הנרי תומאסינו (1911–1951) – חבר לשעבר במשפחת קלמנטה.
הנרי ביקש מויטו להצטרף למשפחת פלקון ומשימתו הייתה להרוג את לאו שלבסוף החליטו השניים שלאו יעזוב את העיר.
הנרי, ג'ו וויטו התחילו להתחבר אך מהר מאוד הטריאד הרגו אותו וטוענים שהוא היה סוכן ממשלתי.
מרטי סנטורלי (1935–1951) – נער העובד בשביל משפחת פלקון.
מרטי וויטו נפגשים על ידי ג'ו.
מרטי וג'ו נפגשו כאשר ויטו היה בכלא.
ג'ו נוהג לכעוס על מרטי ותמיד לתת לו ביקורת על מה שהוא עושה.
באחד המשימות מרטי מציל את ג'ו ממוות.
לבסוף מרטי בא עם ויטו וג'ו להתנקש באלברטו.
מרטי מחכה להם מחוץ למלון וכאשר ויטו וג'ו ברחו מהמלון הם ראו את שמרטי מת וגופתו שם.
ג'ו חש רגשות אשם על מותו.
פרנק וחברו לאו הקימו את המשפחה.
בגלל גילו של פרנק הוא שולח את לאו במקומו ובגלל זה הוא נראה רק פעמים אחדות.
לאו גלנדהסגנו ויועצו של פרנק וינצ'י.
הוא ופרנק הקימו את המשפחה ולאו היה נשלח פעמים רבות על ידי פרנק.
לאו פגש את ויטו בכלא וויטו נכנס מהר לכנופייתו.
ויטו הציל את לאו מהנרי ובגלל זה לאו הרגיש שהוא חייב משהו לויטו.
הוא שלח את ויטו להרוג את קרלו פלקון ולבסוף נסע לחגוג עם ויטו את הניצחון.
מופיע גם בסוף המשחק השלישי.
דרק פאפלרדו (1907–1951) – אחד מבכירי המשפחה ומנהל בנמל העיר.
הוא היה מנהלו של אביו של ויטו והוא גם זה שרצח ביחד עם סטיב את אביו של ויטו.
אחרי שויטו גילה זאת הוא הרג את שניהם במהלך קרב יריות שבו הא מחסל עם רובים ואקדחים אותם ואת החיילים שלהם.
שויטו היה בכלא הוא פגש את פפה ושניהם היו בכנופייתו של לאו.
לאחר שויטו יצא מהכלא פפה הוצג פעמים אחדות.
נהרג על ידי ג'ימי באמצע הקמפיין בחבילת ההרחבה Jimmy's Vendetta לאחר שג'ימי גילה שפפה קוסטה לקח חלק בשליחתו לכלא.
סטיב לא חבר רשמית במשפחה בגלל שהוא לא איטלקי, הוא חצי אירי וחצי הולנדי.
סטיב עוזר כמה פעמיים לויטו אך לא מחבב אותו.
לבסוף ויטו מגלה שסטיב ודרק רצחו את אביו ולכן הוא הורג את שניהם.
חבילת הרחבה קטנה אשר מוסיפה לויטו שתי חליפות מהודרות ושתי מכוניות חדשות.
חבילת הרחבה קטנה אשר מוסיפה לויטו שני מדים צבאיים חדשים ושני רכבים צבאיים חדשים.
חבילת הרחבה קטנה אשר מוסיפה לויטו שני בגדים חדשים ושתי מכוניות חדשות.
חבילת הרחבה קטנה אשר מוסיפה לויטו שני רכבים של כנופיית ה-Greaser ושני בגדים חדשים.
חבילת הרחבה קטנה אשר מוסיפה לויטו שני רכבים חדשים ושני בגדים חדשים.
חבילת הרחבה אשר מוסיפה מספר משימות.
במשימות מסופר על ג'ימי, וונדטה קרוב משפחה של ויטו וגנגסטר שכיר שעובד בשביל אנשים מסוכנים מהעולם התחתון.
החבילה לא זמינה בכל מקום בו החבילות האחרות זמינות והקמפיין שלה נחשב לקמפיין קצר מאוד.
לחבילה יש המשך ששמו Jimmy's Vendetta אשר יצא הפעם לכל מקום שבו יצאו החבילות האחרות.
המשימות מתמקדות בג'ימי שהוא בורח מהכלא יוצא למסע נקמה שבסופו הוא הורג את פפה מהמשחק המקורי בגלל הוא גרם לזה שישלחו אותו לכלא.
ההרחבה בנויה בצורה שונה מהמשחק המקורי, הפעם המשחק הוא בעולם ממש פתוח בו השחקן יכול לטייל וכאשר רוצה לעשות משימה הוא הולך לסימן על המפה.
שם הוא מקבל בכתוביות את מה שהוא צריך לעשות ולמה ויוצא למשחק.
אם השחקן מבצע פעלולים, נהיגה מהירה, הריגה, ויריות בראשו של האויב הוא מקבל נקודות שבסוף המשימה מצטברות והוא מקבל את הסכום הכללי.
מלבד זאת לכל משימה יש זמן וברגע שהזמן נגמר השחקן נפסל.
בסוף המשימה מקבל השחקן בונוס על הזמן.
השחקן יכול גם לשמור את המשחק כך שהוא יוכל לחזור לנקודה שבה שמר.
בקמפיין הזה גם פפה מהמשחק המקורי נהרג במשימה האחרונה לאחר שג'ימי גילה שהוא הלשין עליו למשטרה
המשימות מתמקדות בחברו הטוב של ויטו, ג'ו בזמן שויטו היה בכלא.
המשחק מתחיל כאשר ג'ו מגלה שויטו נתפס ולוקה שולח את ג'ו לגלות מי הלשין על ויטו ואז אחרי שג'ו מגלה מי הלשין על ויטו הוא הורג אותו.
בסוף לוקה מבטיח שהוא יגרום שויטו לא יכנס לכלא ואחרי שויטו כן נכנס ג'ו מפסיק לעבוד עם לוקה ומתפטר.
לאחר מכן מתחיל ג'ו לעבוד עם משפחת פלקון ולנקום באנשים שהלשינו על ויטו עד שהוא הורג את מי שבאמת הלשין על ויטו.
המשחק בנוי בצורה של Jimmy's Vendetta, השחקן הולך לסימן על המפה, מקבל כתוביות והולך למשימה בה יש לו זמן והוא מקבל נקודות על פעולות שהוא עושה.
לג'ו יש משימות עם אדי, מארטי, ג'וספה, טוני באלאסטרמו ועוד דמויות מהמשחק המקורי ודמויות חדשות.
המשחק מוסיף גם בגדים חדשים, רכב חדש והמפה גדלה ואפשר להיכנס לאזורים שהיו סגורים במשחק המקורי.
מָגֵאיַה היא הפצת לינוקס חופשית, שהחלה בתור נגזרת של הפצת הלינוקס מנדריבה.
ההפצה בגרסתה הראשונה פורסמה לראשונה ביוני 2011.
Mageia נוצרה משנת 2010 בתור נגזרת של הפצת הלינוקס מנדריבה, על ידי עובדים, מפתחים, משתמשים, ותומכים שפרשו מקהילת תומכי מנדריבה.
ב־2 בספטמבר 2010 "Edge IT" - אחת מחברות הבת של מנדריבה, נכנסה לתהליך פירוק כתוצאה מפסיקת בית המשפט לענייני מסחר בפריז, תהליך שהסתיים ב־17 בספטמבר באותה שנה, אז חוסלו נכסי החברה ועובדיה פוטרו.
למחרת, ב־18 בספטמבר 2010, חלק מהעובדים שפוטרו, שהיו אחראים בעיקר על פיתוח תחזוקת והפצת מנדריבה לינוקס, יחד עם מספר חברי קהילת ההפצה, הודיעו על הקמת Mageia, עם התמיכה של חברים רבים בקהילה של המפתחים, משתמשים ועובדים של מנדריבה לינוקס.
נכון לספטמבר 2012, זכתה ההפצה להתעניינות גבוהה יחסית, והדבר מתבטא בדירוג גבוה במצעד הפצות הלינוקס שבאתר DistroWatch.
ב־Mageia אפשר להשתמש בכל סביבות שולחן העבודה העיקריות.
כפי שהיה נהוג במנדריבה לינוקס (לשעבר מנדרייק), KDE Plasma היא הסביבה הראשית ובה נעשה השימוש הרב ביותר.
משתמשי הקצה יכולים להוריד את KDE ואת GNOME במהדורות המחשה ב־DVD ל־64 סיביות, ואת Xfce במהדורות המחשה ב־DVD ל־32 סיביות ול־64 סיביות, וכל סביבה אחרת נמצאת במהדורת ההתקנה המלאה ל־DVD.
נעשה שימוש במרכז הבקרה של Mageia.
הפצת Mageia מציעה מבחר גדול מאוד של יישומים, כמו יישומים לשיפור הפרודקטיביות ומגוון רחב של משחקים.
היא הייתה הפצת הלינוקס הראשונה שבה MariaDB החליפה את MySQL של חברת אורקל.
התכנון המקורי של Mageia היה לפרסם גרסה חדשה במַחזוריוּת של 9 חודשים, ולתמוך בכל גרסה למשך 18 חודשים.
כעת, הגרסאות החדשות מתפרסמות כאשר קהילת הפיתוח של Mageia מרגישה שהגרסה החדשה מוכנה – מבחינת איכות ויציבות.
הגרסה היציבה העדכנית היא Mageia 9.
Magic Mouse (בתרגום חופשי לעברית: עכבר הקסם) הוא עכבר מחשב רב-מגע המיוצר ונמכר על ידי חברת אפל.
העכבר, שהופץ החל מ-20 באוקטובר 2009, היה עכבר המחשב הראשון אשר אפשר שימוש במחוות כדוגמת החלקה וגלילה על פני המשטח העליון של העכבר, לאינטראקציה עם מחשבים שולחניים.
המכשיר מקושר למחשב דרך טכנולוגיית הבלוטות' ודרושות שתי סוללות מסוג AA להפעילו.
המכשיר תוכנן לעבוד רק במחשבי מקינטוש, אך ניתן להפעילו במחשבים המריצים גם את מערכת ההפעלה Windows באמצעות התקנת דרייבר מיוחד של בלוטות' ודרייבר של העכבר.
בעזרת המחוות שבעכבר, ניתן לבצע פעולות רבות, כגון:
החלקה באצבע או בשתי האצבעות
כתוצאה מהמחווה שבוצעה, כך גם צג המחשב ישתנה.
לדוגמה, כאשר המשתמש יגלוש בדפדפן Safari ויבצע החלקה על פני העכבר, המערכת תעבור בין הכרטיסיות הפתוחות.
כמו כן, ניתן להוסיף לעכבר מחוות מותאמות אישית בעזרת תוכנות צד שלישי.
ה-Magic Trackpad (בתרגום לעברית: משטח הנגיעה הקסום, מוכר יותר כמשטח הקסם) הוא משטח נגיעה בעל אפשרות מולטי טאץ' (רב-מגע), המיוצר על ידי חברת אפל.
המשטח הוכרז ב-27 ביולי 2010, והוא דומה למשטח הנגיעה הקיים במשפחת המחשבים הניידים "מקבוק", אולם הוא גדול ב-80% מהם.
המשטח תואם באופן מלא עם מחשבי מקינטוש הפועלים בגרסה "Snow Leopard 10.6.4" של Mac OS X והלאה (עם עדכון תוכנה), כמו גם על Windows XP, Windows 7 ו-Windows Vista עם מנהל התקן של התוכנה.
המשטח מסוגל לבצע דברים בסיסיים עם מחשבי Windows או מקינטוש ללא תוכנה מותקנת, אולם עימה המשטח מסוגל לבצע דברים נוספים ומרובים יותר.
משטח הקסם מורכב בעיקר מזכוכית ואלומיניום.
עיצובו של המכשיר דומה לזה של מסך המגע במחשבים הניידים של חברת אפל, ה-מקבוק, אולם הוא גדול יותר בכ-80%.
המכשיר מתחבר דרך Bluetooth והוא פועל על שתי בטריות בגודל AA.
המשטח מעוצב באותו סגנון כמו המקלדת האלחוטית של אפל, וכאשר מניחים אותו ליד המקלדת של אפל, זה נראה כמו משטח אחד מחובר, כיוון ששניהם באותו הגודל ובאותה הצורה.
כאשר משתמשים במכשיר, ניתן להשוות אותו למשטחי מגע אחרים הנמצאים במחשבים הניידים של אפל – מקבוק ומקבוק פרו.
בנוסף, ניתן ללחוץ על משטח הנגיעה; לחיצה על המכשיר מפעילה לחץ עליו, דבר שגורם לדחיפה של הרגליים העגולות בבסיסו, ובכך נוצרת פקודה של לחיצה.
נדרש עדכון תוכנה למשטח הקסם כדי להוסיף מחוות גרירה וגלילה של שלוש אצבעות לדגמי מקבוק ו-מקבוק פרו מסוימים.
ביקורות ראשוניות על משטח הקסם שבחו את העיצוב שלו, אולם לא את מחירו.
סקוט סטיין מאתר CNET כתב: "מכשיר ה-Bluetooth של אפל שעולה $69 הוא מינימליסטי ולא זול במיוחד; אנו לא בטוחים שאנו ננטוש את העכבר שלנו ונשתמש במשטח הקסם, אבל זה פתרון נוח וקומפקטי עבור האלה שמכורים למגע".
Macworld גם כן שבחו את הדמיון בעיצוב של משטח הקסם לזה של המקלדת האלחוטית של אפל: "משטח הקסם הוא באותו הגובה וזווית ההטייה כמו של המקלדת האלחוטית של אפל, דבר שהופך אותו לנוח, במונחים של גודל וסגנון".
משטח הקסם והמשטחי מרובי-המגע של אפל המעודכנים לגרסה 1.0 כוללים את התכונות הדרושות לשימוש במשטח הקסם.
עדכון זה כולל גם התקנת חלונית העדפות למערכת המכשיר כדי להגדיר את משטח הקסם על מחשבי מקינטוש המבוססים על מעבדי אינטל התומכים ב-Mac OS X v10.6.4 והלאה.
פונקציות בסיסיות זמינות על מחשבי Windows או מקינטוש ללא התקנה של תוכנה נדרשת.
(לא נתמך על ידי אפל)
מג'יק הוא שיר שהוקלט על ידי להקת הרוק האלטרנטיבי קולדפליי כחלק מהאלבום השישי שלהם,Ghost Stories (בעברית: סיפורי רוחות) משנת 2014. השיר נכתב והופק על ידי חברי הלהקה, גאי ברימן, ג'ון באקלנד, ויל צ'מפיון וכריס מרטין, עם עזרה בהפקה מפול אפוורת', דניאל גרין וריק סימפסון.
השיר יצא כסינגל ראשי מ-Ghost Stories ב-3 במרץ 2014, על ידי חברת התקליטים פרלופון.
עם יציאתו נכנס השיר אל המקום העשירי במצעד הסינגלים הבריטי.
לאורך רוב השיר, מנוגן קצב הכולל תופי אלקטרונים עמומים וריף בס.
ככל שהשיר מתקדם, מכשיר נוסף מתווסף בכל פעם למנגינה עד שלבסוף מוחלף בקצב מחיאות כפיים ושוב לקצב של סינתיסייזר.
לאחר הפזמון השני בשיר, פעימות אלה לבסוף מחוברות יחד בעוד שמרטין שר פלצט.
לאחר מכן, הקצב דועך בהדרגה עד שהוא מוחלף במנגינה הפשוטה מתחילת השיר (ובריף הבס).
השיר הוקלט על ידי הלהקה במהלך ההקלטות לאלבום הסטודיו השישי שלהם ב-2013, באולפני ההקלטה שלהם The Bakery ו-The Beehive בצפון לונדון, אנגליה.
שני האולפנים נבנו עבור הקלטת שני האלבומים הקודמים שלהם, Viva la Vida or Death and All His Friends מ-2008 ו-Mylo Xyloto מ-2011 (בהתאמה).
ריף הבס של השיר (החלק הראשון בשיר) חובר על ידי גיא ברימן (בסיסט הלהקה) בזמן ההקלטות של הלהקה בפברואר 2013. לאחר מכן ביצעה הזמרת לורן אקילינה גרסת כיסוי לשיר בהופעתה ב-BBC Radio 1.
Magia הוא אלבום הבכורה של הזמרת-יוצרת הקולומביאנית, שאקירה.
האלבום יצא לאור ב-24 ביוני 1991, על ידי חברת התקליטים סוני מיוזיק קולומביה.
למרות ניסיונותיהם של שאקירה וחברת תקליטיה לקדם את האלבום, הוא נכשל ומכירותיו הסתכמו בכ-1,000 עד 1,200 עותקים, אשר נמכרו בארץ מולדתה.
האלבום הופק על ידי מיגל א.
קוביוס ופבלו טדסקי, ושיריו נכתבו על ידי שאקירה, ועל ידי שלושה פזמונאים נוספים.
האלבום יצא במסגרת חוזה ההקלטות שלה עם סוני מיוזיק קולומביה, שבו היא התחייבה להוציא שני אלבומי אולפן נוספים.
באלבום ישנו אוסף של בלדות פופ שנכתבו בידי שאקירה כשהייתה בת שמונה, והרקע לכתיבתם היה בהשראת חוויות שונות שחוותה באותה תקופה.
כדי לקדם את האלבום קיימה שאקירה מופעים רבים בטקסים, אירועים וכולי.
במרבית מן המופעים השתתפו הרקדנים סזאר נבארו, גיירמו גומז, מאוריציו פינילה וריצ'רד ריקרדו.
בסמוך לקיום המופעים, הופיעה שאקירה בפסטיבל הבינלאומי של וינה דל מאר.
הפסטיבל נתן לזמרים הלטינו-אמריקאים הזדמנות לבצע את שיריהם, ולקדם את אלבומיהם, והזוכה נבחר על ידי שופטים רבים.
שאקירה ביצעה את הבלדה "Eres", שנכללה באלבומה השני Peligro, וזכתה במקום השלישי.
אחד מהשופטים אשר הצביעו לה, היה הזמר הלטיני, ריקי מרטין.
"Magia" - יצא לאור ב-21 בדצמבר 1990, כסינגל הראשון מתוך האלבום, וכסינגל הבכורה של שאקירה.
את השיר כתבה והפיקה שאקירה לבדה בגיל 13. חברת תקליטיה של הזמרת והיא עצמה, קיוו כי השיר יגרום לה לפרוץ לתודעת הציבור, אך זה נכשל בדומה לאלבום עצמו.
הווידאו קליפ של השיר צולם במסעדה וברחובות עיר מולדתה.
"Lejos de tu Amor" - יצא לאור ב-3 באפריל 1991, כסינגל השני מתוך האלבום.
את השיר כתב פבלו טדסקי, והוא הופק על ידי שאקירה.
במקום קליפ מלא אשר צולם לשיר, נבחרה אחת מהופעותיה של שאקירה להוות כקליפ הרשמי.
"Esta Noche Voy Contigo" - יצא לאור ב-16 ביולי 1991, כסינגל השלישי מתוך האלבום.
את השיר כתב מיגל א.
קוביוס, והוא הופק על ידי שאקירה.
הקליפ הנלווה שיצא לשיר מציג את שאקירה כשהיא בגן חיות, רוקדת ושרה וברקע ניתן לראות פיל שהולך סביבה.
"Sueños" - יצא לאור ב-28 בספטמבר 1991, כסינגל הרביעי והאחרון מתוך האלבום.
את השיר כתבה והפיקה לבדה שאקירה.
בסמוך לפתיחתו הרשמית של יוטיוב הועלה השיר לאחד מן ערוצי היוטיוב שהיו באותה תקופה.
הקליפ הוא בעצם מן הופעה שקיימה שאקירה לבדה בחדר מעומעם ואפל, כשהיא נמצאת בו לבדה שרה את השיר.
בשנת 1996, יצאה שאקירה לסיבוב ההופעות הראשון שלה, "Tour Pies Descalzos".
סיבוב ההופעות נועד לקדם את האלבום הזה, אלבומה השני Peligro, ואלבומה השלישי, Pies Descalzos.
השיר היחידי מתוך האלבום אשר נכלל ברשימת השירים שאותם שרה שאקירה במופעים שהתקיימו בסיבוב ההופעות, היה שיר הנושא, "Magia".
סיבוב ההופעות כלל בתוכו כ-74 מופעים בסך הכל.
סרג'יו סולאנו – גיטרה אקוסטית, גיטרה חשמלית
אנטוניו "טוניו" ארנדו – סקסופון
קוביוס – הפקה, כתיבה, הלחנה, מעצב אומנותי, הפקה ווקאלית, מקהלה
אנה מריה גונזלס-ליליאנה אווילה – מקהלה
פבלו טדסקי – הפקה, כתיבה, הלחנה, מעצב אומנותי, תכנות מחשבים, תכנות סינתיסייזר, תכנות תופים
אלווארו אדוארדו אורטיז קיו – עיצוב
גבריאל מוניוז – מתאם כללי
לואיס מיגל אוליבר – טכנאי קול, הנדסת קול
ליאו ארזו – עיצוב עטיפת אלבום
אזורתאריך יציאהחברת תקליטיםקטלוגקולומביה24 ביוני 1991סוני קולומביה14464663
Madonna Live: The Virgin Tour (בעברית: מדונה לייב: סיור כמו בתולה) הוא אלבום ההופעה הראשון של הזמרת-יוצרת האמריקאית מדונה.
אלבום ההופעה יצא לאור ב-13 בנובמבר 1985, על ידי חברות התקליטים האחים וורנר וסייר רקורדס.
אלבום ההופעה זכה להצלחה רבה בארצות הברית כאשר ב-3 בדצמבר 1985 זכה לתואר "אלבום זהב" על ידי איגוד תעשיית ההקלטות האמריקאי.
בסמוך לכך, זכה שם לתואר הפלטינה, וכמה שנים לאחר מכן זכה לתואר "מולטי-פלטינה", על מכירות של 100,000 עותקים.
הלהיט "Crazy for You", אשר הצליח לכבוש את פסגת מצעד הבילבורד הוט 100, נכלל באלבום ההופעה גם כן.
"Magic" (בעברית: "קסם") הוא סינגל שהוקלט על ידי הלהקה האמריקאית פיילוט, מתוך אלבום הבכורה שלהם, From the Album of the Same Name.
השיר יצא לאור ב-20 בספטמבר 1974, כסינגל מתוך האלבום על ידי חברת התקליטים EMI.
השיר זכה להצלחה רבה כאשר הצליח להגיע למקום החמישי במצעד הבילבורד הוט 100. בסמוך לכך, הצליח להגיע למקום החמישי גם כן במצעד שירי הקאשבוקס, תוך שכבש את פסגת מצעד השירי של קנדה, שנקרא בעבר RPM.
במצעד הסינגלים הבריטי הגיע למקום ה-11.
בסוף שנת 1975, דורג השיר ברשימת סוף השנה של בילבורד במקום ה-31.
"Magic" (בעברית: "קסם") בשנת 2009, הקליטה מחדש את השיר הזמרת-יוצרת האמריקאית סלינה גומז, עבור תוכנית הטלוויזיה האמריקאית "המכשפים מווייברלי פלייס" ועבור הסרט האמריקאי "המכשפים מוויברלי פלייס: הסרט".
השיר יצא לאור באותה השנה בה הוקלט, כסינגל מתוך הפסקול Wizards of Waverly Place.
השיר הגיע למקום החמישי במצעד השירים של נורווגיה.
השיר זכה להצלחה רבה, תוך שנמכר בלמעלה מ-563,000 עותקים בארצות הברית, נכון למאי 2017. במצעד השירים של ברזיל דורג השיר במקום ה-47. במצעד הסינגלים הבריטי דורג במקום ה-90, תוך שבמצעד הבילבורד הוט 100 דורג במקום ה-61.
בסקוטלנד זכה השיר להצלחה מתונה, כאשר הגיע למקום ה-72 במצעד השירים של המדינה.
Holy Grail) הוא אלבום האולפן ה-12 של הראפר האמריקאי ג'יי זי.
האלבום יצא לאור ב-4 ביולי 2013 בפורמט של הורדה חינמית ללקוחות סמסונג דרך אפליקציית "Magna Carta" של ג'יי זי.
ב-8 ביולי יצא האלבום בצורה רחבה דרך חברות התקליטים רוק-א-פלה רקורדס, רוק ניישן ו-Universal Music Distribution.
Madvillainy הוא אלבום אולפן משותף של הראפר הבריטי-אמריקאי אם אף דום והמפיק המוזיקלי האמריקאי מאדליב, תחת הכינוי "מאדווילן".
האלבום יצא לאור ב-23 במרץ 2004, על ידי חברת התקליטים סטונס ת'רואו רקורדס.
האלבום הוקלט בין השנים 2002–2004. מאדליב יצר את רוב כלי הנגינה במהלך טיול לברזיל בחדרו במלון תוך שימוש בכמויות מינימליות של ציוד: סאמפלר של Boss SP-303 , פטיפון וקלטת.
כל שירי האלבום הופקו על ידי מאדליב, למעט השיר "The Illest Villains", שהופק על ידי מאדליב יחד עם דום.
ארבעה עשר חודשים לפני צאת האלבום, נגנבה גרסת דמו לא גמורה והודלפה לאינטרנט.